1.3.86 De Europæiske Fællesskabers Tidende Nr. L 54/25 RÅDETS FORORDNING (EØF) Nr. 491/86 af 25. februar 1986 om fastsættelse af nærmere bestemmelser for kvantitative restriktioner ved indførsel til Spanien af visse landbrugsprodukter fra tredjelande RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, under henvisning til akten vedrørende Spaniens og Por- tugals tiltrædelse, særlig artikel 89, stk.1, under henvisning til forslag fra Kommissionen, og ud fra følgende betragtninger: I artikel 77 i tiltrædelsesakten er det fastsat, at Spanien indtil den 31. december 1995 kan opretholde kvantitative restriktioner ved indførsel af visse produkter fra tredje- lande; Rådet skal fastsætte de nærmere bestemmelser for disse kvantitative restriktioner; det er ønskeligt som kriterium for fastsættelsen af de kvantitative restriktioner at anvende enten gennemsnittet af indførslerne til Spanien eller en procentdel af den spanske produktion; hvis ingen af disse to kriterier er til- fredsstillende, bør der tages hensyn til behovet på det spanske marked og nødvendigheden af i fælles interesse at bidrage til en harmonisk udvikling af verdenshande- len; kongeriget Spanien kan anvende kvantitative restriktio- ner for indførslen fra tredjelande for produkter, der er omfattet af den supplerende mekanisme for indførsel fra Fællesskabet i dets sammensætning pr. 31. december 1985; de kvantitative restriktioner må ikke medføre en mindre gunstig behandling af fællesskabsprodukterne i forhold til tredjelandsprodukterne; denne forordning gælder for samtlige tredjelande uden dog at foregribe de protokoller, der skal indgås med præferencetredjelandene ifølge aktens artikel 179 eller de i dens artikel 180 omhandlede overgangsforanstaltninger; det bør dog anføres, at de mængder, der følger af de kvantitative restriktioner, der fastsættes i medfør af disse artikler, skal indgå i dem, der fastsættes for samtlige tredjelande i medfør af denne forordning — UDSTEDT FØLGENDE FORORDNING: Artikel I 1. De kvantitative restriktioner ved indførsel til Spa- nien fra tredjelande, for så vidt angår de i tiltrædelsesak- tens artikel 77 omhandlede produkter, består i årlige kontingenter, der åbnes uden forskelsbehandling mellem de erhvervsdrivende. 2. Det første kontingent i 1986 for de enkelte produk- ter eller produktgrupper i mængde, fastsættes: a) enten til de gennemsnitlige spanske indførsler i de tre seneste år inden tiltrædelsen, for hvilke der foreligger statistiske oplysninger; de pågældende produkter er anført i bilag I: b) eller til en procentdel af den gennemsnitlige årlige produktion i Spanien i de tre seneste år inden tiltræ- delsen, for hvilke der foreligger statistiske oplysnin- ger; procentdelen for de enkelte produkter eller pro- duktgrupper er fastsat i bilag II; c) eller under hensyntagen til behovet på det spanske marked og uden herved at hindre en harmonisk ud- vikling af verdenshandelen; de pågældende produkter er anført i bilag III. 3. Minimumssatsen for kontingenternes forhøjelse fastsættes efter fremgangsmåden i artikel 3, stk. 1. Minimumssatsen for forhøjelse kan differentieres navnlig efter produkt. Minimumssatsen for forhøjelse fastsættes især under hen- syntagen til: — samhandelen, — de bilaterale eller multilaterale forhandlinger. 4. —For perioden 1. marts til 31. december 1986 er det kontingent, der skal anvendes, lig med det første kontin- gent nedsat med en sjettedel. 5. Såfremt de i tiltrædelsesaktens artikel 179 omhand- lede protokoller eller i givet fald de i henhold til nævnte akts artikel 180 trufne autonome foranstaltninger omfat- ter kvantitative restriktioner, fastsættes for så vidt angår præferencelandene de mængder, der følger af anven- delsen af nævnte bestemmelser, inden fastsættelsen af mængderne for de øvrige tredjelande under overholdelse af den ramme, der er fastsat i henhold til stk. 2. Artikel 2 Det kontingent, der fastsættes for et produkt eller en produktgruppe fra tredjelande, kan ikke være større end den mængde af samme produkt eller produktgruppe, der kan indføres fra Fællesskabet i dets sammensætning pr. 31. december 1985 i henhold til tiltrædelsesaktens artikel 84.